CELEX: 62020TN0271
Language: da
Date: 2020-05-08 00:00:00
Title: Sag T-271/20: Sag anlagt den 8. maj 2020 — JS mod SRB

27.7.2020   
            
            
               DA
            
            
               Den Europæiske Unions Tidende
            
            
               C 247/20
            
         
      Sag anlagt den 8. maj 2020 — JS mod SRB
      (Sag T-271/20)
      (2020/C 247/30)
      Processprog: engelsk
      
         Parter
      
      
         Sagsøger: JS (ved advokaterne L. Levi og A. Champetier)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      
                  —
               
               
                  Annullation af afgørelsen af 14. juni 2019, meddelt sagsøgeren den 17. juni 2019, om afslag på hans ansøgning om bistand af 2. maj 2019.
               
            
                  —
               
               
                  Om fornødent endvidere annulation af afgørelsen, som blev meddelt sagsøgeren den 29. januar 2020, om afslag på hans klage af 14. september 2019.
               
            
                  —
               
               
                  Sagsøgte tilpligtes at betale erstatning for det af sagsøgeren lidte ikke-økonomiske tab, som efter ret og billighed kan opgøres til 20 000 EUR.
               
            
                  —
               
               
                  Endvidere tilpligtes sagsøgte at betale erstatning for sagsøgerens opgjorte og godtgjorte økonomiske tab, som er opgjort til 77 408 EUR.
               
            
                  —
               
               
                  SRB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af vedtægtens artikel 12a, stk. 3, og af artikel 2.1 i SRB’s politik vedtaget ved afgørelse truffet af SRB’s plenarmøde den 29. november 2017. (1)
                  
               
            
                  2.
               
               
                  Andet anbringende om tilsidesættelse af vedtægtens artikel 24 og af artikel 7.3 i den nævnte politik.
               
            
                  3.
               
               
                  Tredje anbringende om tilsidesættelse af omsorgspligten.
                  Med hensyn til erstatningskravet har sagsøgeren henvist til, at sagsøgte har handlet culpøst, til det tab, han har lidt, og til forbindelsen mellem den udviste culpa og tabet.
               
            
         (1)  Politikken om beskyttelse af menneskers værdighed og forebyggelse af psykisk og seksuel chikane.